CE AM URMĂRIT MONTÎND 
„ARISTOCRAȚI!“ 


DE VORBĂ CU REALIZATORII SPECTACOLULUI DE LA TEATRUL MUNCITORESC C.F.R, 


Unanim apreciat de critică şi public, Aristocraţii, pe scena Teatrului Mun- 
citoresc C.F.R., se dovedește a fi un spectacol care îmbină un important fond de 
idei cu o formă teatrală dintre cele mai originale. Reuşita colectivului bucureştean 
are la bază o concepție regizorală adincă şi fecundă, care dă prilej interpreţilor 
să o realizeze prin autentice creaţii actoriceşti. Spectacolul cu piesa lui Pogodin 
contribuie o dată mai mult la afirmarea unei năzuințe ce domneşte aci, de a orienta 
Teatrul Muncitoresc C.F.R. spre un profil de teatru popular, urmărind în acest sens 
montarea de lucrări dramatice ce se disting prin suflul lor eroic, prin patosul revo- 
luționar şi deosebita lor anvergură în ce priveşte montarea. Ne-am adresat de 
aceea realizatorilor spectacolului Aristocraţii, spre a ne împărtăși gindurile şi fră- 
mântările lor, problemele legate de însufleţirea scenică a acestei valoroase piese pe 
linia aspirațiilor generale ale teatrului pe care-l slujesc. 


„SÎNTEM ÎN CĂUTAREA UNUI DRUM PROPRIU“ 


Aceasta ar fi, în puţine cuvinte, sinteza expunerii tovarăşei Elena Deleanu, 
directoarea teatrului, care a ţinut să precizeze că, prin alegerea acestei piese în re- 
pertoriu, colectivul Teatrului Muncitoresc C.F.R. își dovedeşte consecvența în ur- 
mărirea unui profil propriu, pe care-l vede înfăptuit prin piese cu o tematică revo- 

luționară, de mare amploare, educative, 
care să vorbească spectatorilor într-o 
formă accesibilă, despre problemele strin- 
gente ale actualității, ale vieţii. 
Colectivul teatrului nostru — a pre- 
cizat tovarăşa Elena Deleanu — este pre- 
ocupat de găsirea unui profil, în care să 
se ţină seamă de factorii care-l condiţio- 
nează : colectiv, sală, public, atitudinea 
faţă de text etc. În repertoriul nostru, 
piesa Aristocraţii nu este prima care să 
întrunească aceste condiţii. Experienţa an- 
terioară cu Baia de Maiakovski a demon- 
strat că teatrul are un colectiv destul de 
puternic pentru a aborda lucrări complexe 
şi ample, de acest fel. La baza alegerii 
piesei Aristocrații, a stat deci, în primul 
rînd, considerentul încrederii în posibili- 
tățile colectivului, care e animat de do- 
rința fierbinte de a corespunde cerinţelor 
de realizare a acestei piese ; dar, mai ales, 
a stat încrederea în capacitatea regizo- 
rului şi a scenografului, care cu Baia au 
dovedit înţelegerea unui astfel de text, 
precum şi un deosebit spirit înnoitor, ce- 
rut de piesă şi de noi înşine. 
Discuţiile purtate pe marginea spec- 
tacolului  Aristocraţii au pus în lumină 
- faptul că elementele noi şi originale afir- 
Elena Deleanu : mate în Baia şi Aristocrații — elemente 

care contribuie la conturarea profilului acestui teatru — își au explicația în unitatea 
de vederi artistice a factorilor care au contribuit la realizarea acestor spectacole, 
în spiritul unui „teatru popular“ cum se străduieşte tot mai mult să devină Teatrul 
Muncitoresc C.F.R. 


„PROFILUL NOSTRU, SPECTACOLUL POPULAR AGITATORIC:* 


Acest principiu a fost afirmat, de 
asemenea, ca principiu de bază al muncii 
teatrului, de către regizorul spectacolului 
Aristocraţii, Horea Popescu. Mărturisind 
acest crez, el a expus pe larg ideile, mo- 
dul şi intenţiile artistice puse în slujba 
realizării scenice a piesei Aristocrațţii de 


Pogodin. 
Acest spectacol — arăta în acest 
sens Horea Popescu — continuă tradiţia 


spectacolelor cu un profund caracter popu- 
lar, realizate la teatrul nostru: Domni- 
şoara Nastasia, Baia, Domnul Puntila și 
sluga sa Matti. Am privit așadar spec- 
tacolul popular ca pe unul care trebuie 
să fie de mare anvergură, plin de idei, 
deosebit de expresiv ca imagine. Am cău- 
tat ca el să devină o dezbatere vie şi 
arzătoare a unor probleme majore ale 
actualităţii. Aș vrea să fac o digresiune 
spre a preciza că, după părerea mea, un 
spectacol popular — şi aşa înţelegem noi, 
la teatrul nostru, problema — nu va pu- 
tea fi rezolvat cu o piesă care tratează 
conflicte minore. Caracterul popular al Horea Popescu 

unui spectacol este organic legat de carac- 

terul dramaturgiei înseși, de text, textul 

fiind acela care determină această orien- 

tare în căutările unui teatru. Din experienţa montării spectacolului Aristocraţii — 
şi ţin să subliniez acest lucru — se desprinde acel bun, definitiv cîştigat de colec- 
tivul nostru, care este legat de aplicarea unui principiu fundamental al metodei 
realismului socialist, și anume : la baza spectacolului trebuie să stea textul cu va- 
lorile sale. 

Piesa lui Pogodin — care dezbate importanta problemă a reeducării unor 
elemente decăzute, rămase moştenire de la vechea orînduire, a recuperării lor pen- 
tru noua orinduire — prin construcţia sa amplă, prin forma sa dramatică ori- 
ginală, desfășurată de-a lungul a 24 de episoade şi urmărind destinul a aproape 
50 de personaje, răspunde prin tematică şi structură acestei cerinţe de spectacol 
popular. Preocuparea mea ca regizor, şi a întregului colectiv folosit în acest 
spectacol, a fost prin urmare aceea de a dezvălui şi de a da o cît mai pu- 
ternică expresie scenică bogăției de idei a piesei. Caracterul viguros, succint și 
totodată generalizator, al textului lui Pogodin nu ar fi încăput în formula unui 
spectacol obișnuit, lucrat într-un stil obişnuit. Din prima clipă am socotit că acest 
spectacol trebuie să fie rezultanta a două voințe: a autorului şi a realizatorilor 
spectacolului. Dacă admitem faptul că regizorul este mandatarul tuturor elemen- 
telor componente ale spectacolului, atunci, pe bună dreptate, voinţa sa trebuie să 
se concretizeze în : 1) intuirea personalităţii autorului ; 2) sezisarea mijloacelor ce- 
lor mai potrivite de valorificare a textului, la nivelul său spiritual. 

Una din greutăţile ivite în calea cristalizării concepţiei mele privind montarea 
acestei piese a fost aflarea unei formule care să exprime caracterul eroic-popular 
al piesei, prin mijloacele teatrului revoluţionar agitatoric. Piesa lui Pogodin mi-a 
ridicat din acest punct de vedere probleme speciale. Esenţa mijloacelor teatrului 
revoluționar agitatoric este mai puţin cunoscută la noi şi, mai ales, mai puţin 
experimentată. Dacă piesa lui Maiakovski, Baia, am izbutit s-o reflect într-o for- 

mulă agitatorică, aceasta s-a datorat naturii dramatice a textului maiakovskian, 
care conține în mod direct și abundent aceste elemente de teatru agitatoric. La 
Pogodin însă, asemenea elemente agitatorice nu mai sînt exprimate chiar atît 
de direct. Dacă la Baia am scos în evidenţă factorul agitatoric, mai puţin poate 
decît exista el în text, la Pogodin, l-am amplificat cred mai mult decit este în 
text. Montarea agitatorică a unei piese cere neapărat abordarea unui stil nou, cu 
care atît eu cît și colectivul eram prea puţin familiarizați la vremea cînd am 
început lucrul la Aristocraţii. Am căutat să înţelegem şi să realizăm acest stil 
nou urmărind o comunicare directă cu sala, pentru a-l face pe spectator părtaș 
direct la acţiune, pentru a-l activiza şi a-l determina să ia neapărat o atitudine 
faţă de evenimentele ce se petrec pe scenă. După părerea mea, acest lucru în- 
seamnă mai mult decît a-l convinge, pentru că într-un spectacol obţii mai uşor 
convingerea spectatorului decît activizarea lui. Ţin să mă explic şi aci, în sensul 
că prin activizare înţeleg rolul de tribună combativă şi emoţională pe care trebuie 
să-l aibă teatrul, transmiţind la o înaltă intensitate, sentimente puternice, menite 
să-l determine pe spectator să ia el însuşi atitudine. Credincios acestui principiu, 
aş fi dorit ca la spectacolul Baia, de exemplu, replica „Zboară ca fulgerul vreme/ 
Vreme ca fulgerul zboară !“ să fie rostită, odată cu actorii, de către toţi spectatorii 
din sală. Aş fi dorit chiar să reuşesc să determin în mod spontan ca, în mașina 
vremii, să se urce şi spectatorul. Practic, din cauza unor greutăţi tehnice, nu mi-am 
putut realiza şi acest vis. 

În Aristocraţii, alături de problema agitatorică, o altă problemă greu de re- 
zolvat a fost cea ridicată de forma dramatică specifică a acestei piese. Adică, este 
vorba de susținerea coerentă a ideii principale de-a lungul celor 24 de secvenţe 
aproape cinematografice, fiecare din ele fiind socotită de Pogodin drept un argu- 
ment în formarea ideii principale a piesei. Lucrul nu a fost deloc uşor, pentru că 
toate aceste secvenţe sînt alcătuite din dialoguri foarte concentrate, care exprimă 
în mod lapidar mari elanuri şi mare înflăcărare. S-a iscat deci necesitatea de a 
exprima cît mai luminos patosul poetic revoluționar, propriu lui Pogodin, pe care 
textul îl conţine din plin, în ciuda maximelor — adică a replicilor semnificative 
— puţine, Am făcut acest lucru dezvoltînd un joc actoricesc bogat, amplu, expresiv. 


Pentru unitatea spectacolului, un lucru deosebit de important era realizarea 
unui ritm trepidant. În spectacolul nostru, ritmul nu a constituit un criteriu de 
formă, de economie de timp în desfăşurarea spectacolului, și implicit pentru spec- 
tator, deci un criteriu de ordin spectacologic, ci unul de conţinut. Ritmul — în 
intenția noastră — trebuia să determine acea activizare a spectatorului, despre 
care vorbeam. El a fost criteriul determinant pentru traducerea în viaţă a tex- 
tului lui Pogodin. Consider că în împlinirea ritmului interior al spectacolului, un 
rol important l-a adus formula scenografică. Această formulă, însumînd și expri- 
mînd prin propria ei modalitate ideea textului şi concepţia noastră — a sceno- 
grafului și a mea — despre text, a îngăduit de aceea şi această succesiune rapidă 
a scenelor și tablourilor pe care am şi urmărit-o. 


Principala noastră preocupare însă, care a imprimat, cred, şi trăsătura domi- 
nantă a spectacolului nostru, a fost redarea umanismului profund pe care îl de- 
gajă textul. Alături de alţi mari creatori, Pogodin este de părere că literatura 
dramatică începe și sfirșeşte cu omul, cu sufletul, cu gîndurile şi pasiunile lui. 
Ca o dovadă vie a aplicării acestui principiu, autorul şi-a privit eroii cu multă 
dragoste, cu o adiîncă înţelegere şi căldură, şi nicidecum de pe o poziţie critică 
sau satirică, de „punere la zid“. Pogodin crede cu tărie în sufletul omului, în dem- 
nitatea umană care trebuie afirmată. Sub acest raport, sînt de părere că în spec- 
tacolul nostru s-ar fi putut face şi mai mult. Ar fi fost necesar, de exemplu, o 
mai mare subliniere a unor momente și replici din care să se degaje această caldă 
umanitate. Așa, spre pildă, în tabloul 14, în momentul cînd Costea Căpitanul este 
întrebat : „Ce studii ai ?“, răspunsul său: „18 ani de înaltă şcoală“ ar fi trebuit 
să exprime, pe lîngă tonul glumeţ, şi durerea acestui personaj pentru viața sa iro- 
sită pînă atunci, o nuanţă de revoltă faţă de lumea care l-a împins pe acest făgaş. 
În clipa cînd rostește această replică, Costea Căpitanul ar fi trebuit să aibă în 
față tot trecutul său dureros. De aceea, umanitatea personajului în acest moment 
ar fi trebuit să apară şi mai accentuată. Tot aşa, cred că ar fi trebuit să mă opresc 
mai mult şi asupra altor momente, ca de pildă acela din finalul tabloului 14, cînd 
oamenii reușesc înlăturarea stincilor prin punerea dinamitei, în care replica : „Pri- 
veşte, adevăraţi gladiatori : Cire, nu alta... 250 de acrobaţi pe trapezul vieţii“ ar fi 

trebuit să exprime mai amplu elanul acestor oameni, mîndria lor, satisfacția acestei 
reuşite comune. Toate acestea ar fi trebuit să fie mai expresiv oglindite. O privire 
mai adincă asupra unor asemenea momente ar fi adăugat, desigur, o faţetă mai 
plină de farmec, de poezie, întregului spectacol. În graba cu care s-a montat spec- 
tacolul, nu s-au putut finisa chiar toate momentele. Desigur că aceste lipsuri 
ale noastre au determinat o poziţie contradictorie şi din partea cronicarilor, au 
făcut posibil ca unele momente care au plăcut unora, cum e de pildă cel cu roa- 
bele, să nu placă altora. Ceea ce de fapt înseamnă că, atunci cînd ceva nu este 
dus pînă la capăt în concepţia de ansamblu asupra unui spectacol, în viziunea cro- 
nicarilor lipsurile nu coincid. Cînd însă e vorba de un lucru pe deplin realizat, 
asemenea afirmaţii contradictorii apar mai rar. 

Observația regizorului Horea Popescu, referitoare la nevalorificarea unor 
momente ale textului, a fost împărtășită şi de redacția noastră, care a arătat între 
altele că s-ar fi putut stărui mai mult în valorificarea unor replici şi a unor mo- 
mente de gindire profundă a eroilor, care, astfel, din pricina ritmului trepidant 
al spectacolului, rămîn mai puţin evidenţiate. 


„DECORUL IZOLAT DE TOATE PROBLEMELE SPECTACOLULUI 
NU ESTE UN DECOR DE TEATRU“ 


lată o precizare binevenită, făcută de scenograful Jules Perahim, care, în 
cuvintul său, a ținut să accentueze o seamă de puncte de vedere interesante în 
legătură cu munca şi contribuția sa la unele spectacole de la Giuleşti. Discuţiile 
dintre scenograf şi regizor — şi care au fost de data aceasta mai vii decit la Baia 
— în special în ce privește organizarea spaţiului unde urma să se desfășoare piesa 
lui Pogodin, nu au împiedicat, ci, aşa cum se poate vedea azi, au folosit elaborării 
comune și înțelegerii piesei pe plan larg, în sensurile ei mari. 


Scenă din spectacol 

În anumite idei despre teatrul con- 
temporan, asupra anumitor probleme con- 
temporane ale artei, mă întilnesc cu Horea 
Popescu, cu care, în foarte multe pri- 
vințe, sînt de acord. Teatrul vehiculează 
idei, şi important în momentul de față 
pentru noi este ca teatrul să vehiculeze idei 
contemporane, .care să vină în ajutorul 
direct al construirii socialismului. Pentru 
slujirea acestei cauze, trebuie să mani- 
festăm un interes deosebit faţă de anu- 
mite piese, pe care Teatrul Muncitoresc 
C.F.R. le are în repertoriul său nu în mod 
întîmplător. Cred că teatrul nostru în ge- 
nere trebuie să aibă un puternic carac- 
ter popular și că eroul principal al tea- 
trului contemporan trebuie să fie spec- 
tatorul, iar problema să fie educarea lui. ` 
De aceea, concepția mea despre teatru ur- 
măreşte în primul rînd combaterea plic- 
tiselii, a „adormirii“ spectatorului, activi- 
zarea lui. Socotesc că ideile contemporane, 
ideile noi, trebuie să fie vehiculate într-o 
formă care să-l atragă pe spectator să 
participe activ la acţiune. Aș dori ca oa- 
menii să plece de la teatru, nu mulţumiţi, 
ci tulburaţi. Pentru a trezi în spectator 
reacţii puternice, lucrul cel mai însemnat 
este să găsim acele căi specifice de emo- 
ționare care să permită punerea în miş- 
care cit mài directă a ideilor contempo- Jules Perahim 
rane. Accentul principal trebuie să cadă 
pe operaţia de extragere din conţinutul 
piesei a ideilor esenţiale — şi pe aceste 
idei esenţiale să se construiască întregul edificiu al spectacolului. Sint adeptul sin- 
tetizării într-o singură imagine a ideii esenţiale a spectacolului — și pe această 
imagine să se grefeze întregul spectacol. Decorul Aristocraţilor este, în fondul lui, 
o coală albă pe care este trasă o linie neagră. Acesta este tot decorul. Dar nu 
aceasta este scenografia. Spectacolul se naşte prin adăugarea la decor a mişcării 
actorilor, prin crearea frescei personajelor, a lumii scenice, cu acea lumină și 
atmosferă pe care decorul izolat nu ţi le poate da. Există şi alte concepții în 
teatrul nostru — eu nu vreau să fac polemică sau pledoarie — dar consider că 
decorul izolat de problemele spectacolului nu este un decor de teatru. De aceea, 
afirm că decorul la Aristocraţii nu-mi aparţine mie, ci lui Horea Popescu, acestei 
scene şi acestui ansamblu, în care sînt integrate toate elementele din care s-a 
născut imaginea spectacolului. Decorul sintetic — cu un singur element, care să 
cuprindă ideea principală a spectacolului — şi funcţionalitatea, aceste două ele- 
mente din urmă strins legate între ele, servesc, după părerea mea, cel mai bine 
teatrului agitatoric. 


„VIAŢA CURENTĂ A TEATRULUI NOSTRU ESTE O VIAŢĂ ÎN PREZENT ŞI TREBUIE SĂ 
CĂUTĂM CA ACTORII SĂ IMPRIME, PRIN JOCUL LOR, ACEASTĂ CONTEMPORANEITATE"! 


Principiul înnoirii mijloacelor de expresie ale actorului, condiţia utilizării 
unor mijloace de joc corespunzătoare şi în stare să servească ideea teatrului agi- 
tatoric, a alcătuit esența discuțiilor purtate cu interpreţii spectacolului Aristocraţii. 
Cel mai mare interes l-a suscitat discuția în jurul modalităţii de exprimare în scenă 
a chipului eroilor înaintați, al mijloacelor practice pentru reliefarea personajelor 
ce reprezintă puterea de stat şi care poartă cu ele concepția comunistă despre om, 

factorii determinanţi ai transformării celorlalte personaje din scenă. Lui Nicolae 
Sireteanu, interpretul Șefului, discuţia inițiată de revista noastră i-a prilejuit des- 
coperirea unui aspect inedit al personajului. După concepţia actorului, personajul 
acesta fusese redus la un singur scop şi la o singură problemă, aceea de: „a o 
influența pe Sonia, a o aduce pe drumul cel bun. Din clipa cînd vede că a reușit 
s-o hotărască să meargă pe drumul cel drept, autorul îl dă la o parte, și te în- 
trebi, pentru ce ?“. Această concepție a fost îmbogățită prin luările de cuvint ale 
unor redactori din cadrul revistei noastre, a regizorului și a scenografului Jules 
Perahim, care a arătat că misiunea acestui personaj este mult mai amplă în piesă, 
chiar dacă apariţiile concrete în scenă ale lui sînt puține. 

După părerea mea — spune Jules Perahim — Pogodin îl aduce, nu pentru 
ca s-o transforme pe Sonia, ci în intenţia de a-l îndruma practic pe Gromov. 
Pînă la apariţia Șefului, lucrurile în lagăr nu merg prea bine. Gromov este de 
părere că acesta este un simplu lagăr de deţinuţi. Este foarte corect în împlinirea 
sarcinilor lui, dar îi lipseşte una din calităţile bolşevice, pe care Şeful — prin sin- 
gura demonstraţie a schimbării Soniei — i-o dezvăluie. Concepţia în conducerea 
acestui şantier trebuie să fie aceea de înţelegere a oamenilor, de reeducare a lor. 

Discutia a subliniat că deficiența interpretării acestui personaj stă în faptul 
că actorul a căutat o concepţie personală, o modalitate de a exprima o anumită 
replică cu „cumsecădenie sau blindeţe, cu asprime sau răutate“ şi nu a încercat 
să realizeze personajul, ridicîndu-l la valoare de simbol, la nivelul unui pivot al 
intregii munci de reeducare de pe şantier. În consecință, acest personaj nu tre- 
buie rezumat la o simplă prezență scenică; el trebuie dimpotrivă să aducă cu 
sine întregul suflu nou al dragostei de om, suflul umanismului comunist, care să 
se resimtă și după plecarea din scenă a eroului. 

S-a subliniat cu precădere în discuţiile la acest capitol necesitatea unităţii 
creatoare a măiestriei actorului şi regizorului, unitate ce constituie, de fapt, baza 
artei teatrale. Actorul nu trebuie să înțeleagă izolat sarcinile spectacolului, ci în 
concordanță cu cel ce organizează întregul spectacol, cu regizorul. „Interpretarea 
agitatorică“ se realizează atunci cind actorul nu se mulțumește să-și interpre- 
teze rolul în armonie cu sarcina spectacolului, ci caută să împlinească o parte din 
această sarcină, sub forma agitatorică, jucind mai viu, devenind un tribun, trans- 
formindu-se în orice fază, restrinsă, a spectacolului, într-un adevărat agitator. 

Consider că problema Șefului — a completat Jules Perahim — ridică în 
dramaturgie o problematică nouă, că ea cere mijloace cu totul deosebite decît cele 
folosite pînă acum. Figura Șefului este de amploarea marilor eroi ai literaturii 
universale, dar rezolvată în trei cuvinte. În vechea dramaturgie, actorul nu s-a lovit 
de aceste probleme şi, în consecinţă, pentru a exprima într-un mod atît de laconic 
întreaga personalitate a unui personaj, se cer neapărat mijloace noi. 

Asemenea probleme l-au frămîntat pe actorul Constantin Gheorghiu, inter- 
pretul lui Gromov, care a mărturisit: 

M-am apropiat cu destulă teamă de personaj, conștient că față de acest rol 
există exigenţe foarte mari şi că n-aş avea destulă experienţă. 

i Actorul a subliniat, în reușita creaţiei sale, ajutorul regiei şi, mai ales, al 
întilnirii cu un asemenea personaj în spectacolul Uraganul de la Mossoviet, care 
i-a „dezvăluit modul sincer şi simplu de exprimare a fermităţii şi intransigenţei 
personajului“. 

Lui Colea Răutu, rolul lui Costea Căpitanul „al cărui fond sufletesc cinstit 
se dezvăluie în contact cu munca şi cu oamenii simpli sovietici“ i-a solicitat efor- 
turi deosebite „intocmai ca unui atlet pentru a cărui condiţie fizică se cheltuieşte 
o mare energie“. 

Complexitatea caracterului acestui personaj şi procesul sinuos al transformării 
sale — a spus interpretul — mi-au cerut, în afară de pregătirea şi experienţa pro- 
fesională și o cunoaștere profundă a vieţii şi a sufletului omenesc. Dacă biografia 
personajului îmi era familiară, intuindu-l pe Costea Căpitanul ca pe un produs al 
societății capitaliste, apoi mai greu mi-a fost să redau procesul său de transformare 
în înflăcăratul udarnic, proces care se petrece cu acţiuni bruşte într-un ritm de 

Costea Căpitanul 


viaţă accelerat. Textul mi-a impus — îna- 
inte de orice — renunțarea la efecte sce- 
nice gratuite, maleabilitate şi simplitate 
în mişcări; mi-a impus să mă integrez 
concepţiei regizorale care, pentru expri- 
marea suflului adînc umanitar al piesei, 
ne-a cerut tuturor un stil de joc sobru şi 
omogen. 

În activitatea artistică a Graţielei 
Albini, interpretarea Soniei a constituit 
un adevărat eveniment. 

Bucuria mi s-a împletit cu teama, 
nu pentru că nu mi-ar fi fost clar per- 
sonajul, ci pentru că nu am avut încre- 
dere suficientă în mijloacele mele artistice. 
Pină la acest rol, nu am jucat decit „fete 
bune“, în drame și melodrame. De ase- 
menea, m-am temut de voce. Personajul 
bine conturat şi etapele decisive ale trans- 
formării acestei femei, de la femeia de- 
tracată la eroina în muncă — transfor- 
mare foarte precis redată de autor — 
mi-au înlesnit drumul spre reliefarea aces- 
tui chip. 

Ceea ce constituie un element pre- 
țios în discuția asupra spectacolului Aris- 
tocraţii a fost faptul că și aici, ca şi la 
Brigada I-a de Cavalerie, titularii rolu- 
rilor de o mai mare întindere, ca și cei 
ai rolurilor episodice. au subliniat impor- 
tanta contribuţie a fiecăruia la reușita de 
ansamblu a spectacolului. 

Am simţit că fac parte din acest 
tumult, din acest ritm în care se joacă 
spectacolul — a mărturisit C. Lungeanu, 
interpretul inginerului Botkin. Mi s-a pă- 
rut foarte interesantă scenografia, în care 
m-am integrat complet și care la început 
mi s-a părut foarte ciudată. Apropiindu-ne 
de rol, ne-am dat seama că facem parte 
din acest decor şi, la sfîrşit, ne-am pus 
întrebarea : cum ar fi putut fi altfel acest 
decor ? 

Pentru Sergiu Demetriad, valoarea 
spectacolului rezidă în faptul că a întă- 
rit şi a demonstrat sudura colectivului. 

Rolurile mici pe care le-am interpretat în acest spectacol ne-au pus mai 
multe probleme decît rolurile mari. Pentru a ajunge să dăm un tot unitar, trebuia 
să creăm o strînsă legătură între toate aceste personaje mici şi, la rîndul lor, să 
le legăm pe acestea de personajele mari. Fiecare a depus un efort, armonizîndu-se 
și găsindu-și un loc în partitura generală. 

Acest punct de vedere l-a susținut şi Ernest Maftei care, în spectacol, fără 
cuvinte, numai prin atitudini şi gesturi, a trebuit să contureze chipul unui personaj 
aproape „mut“. Actorul mărturiseşte că, atunci cînd a trebuit în spectacol să ros- 
tească unica replică atribuită de autor personajului, s-a simţit de-a dreptul stin- 

gherit. Și Ştefan Bănică, de asemenea, 
ne-a arătat că jucind roluri mai mari în 
provincie, nu a întilnit satisfacţii ca aceea 
pe care i-a oferit-o interpretarea rolului 
episodic al Țiganului, care doar în cinci 
replici trebuie să exprime o întreagă com- 
plexitate, aceea de borfaş și aceea de om 
de profundă omenie, latură pe care cu 
precădere s-a străduit s-o realizeze. 

De aceea am căutat să dau viață 
acestor puţine replici, prin mijloace cît 
mai vii, folosind în acest scop toată ex- 
periența mea ciştigată în interpretarea 
rolurilor de mai mare întindere. 

Această discuție, care a concretizat 
nu numai concepția și elaborarea unui 
spectacol, ci şi unele principii călăuzitoare 
ale Teatrului Muncitoresc C.F.R., poate 
constitui prilej de meditaţie şi pentru 
multe alte colective teatrale din ţara noas- 
tră ce se străduiesc a-şi căuta un stil pro- 
priu, înnoitor. 

F-D- 


Scenă din spectacol. 


